30. 12. 80 De Europæiske Fællesskabers Tidende Nr. L 357/53 RÅDETS FORORDNING (EØF) Nr. 3395/80 af 8. december 1980 om indgåelse af tillægsprotokollen til overenskomsten mellem Det europæiske økonomiske Fællesskab og republikken Island i anledning af Den hellenske Republiks tiltrædelse af Fællesskabet RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtning: Tillægsprotokollen til den overenskomst mellem Det europæiske økonomiske Fællesskab og republikken Island (1), der blev undertegnet i Bruxelles den 22. juli 1972, bør godkendes, for at der kan tages hensyn til Den hellenske Republiks tiltrædelse af Fællesskabet — UDSTEDT FØLGENDE FORORDNING: Artikel I Tillægsprotokollen til overenskomsten mellem Det europæiske økonomiske Fællesskab og republikken Island i anledning af Den hellenske Republiks tiltræ- delse af Fællesskabet, godkendes herved på Fællesska- bets vegne. Teksten til protokollen er knyttet som bilag til denne forordning. ! Artikel 2 Formanden for Rådet foranstalter den notifikation, der er omhandlet i artikel 12 i tillægsprotokollen 2). Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. december 1980. (?) EFT nr. L 301 af 31. 12. 1972, s. 2. På Rådets vegne C. NEY Formand (2) Datoen for prötokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.